b'\n_START_ARTICLE_\nTerrorangrepet i Colombo 6. april 2008\n_START_SECTION_\nBakgrunn\n_START_PARAGRAPH_\nTamiltigrene har sl\xc3\xa5ss siden 1983 for en uavhengig stat for Sri Lankas etniske tamilminoritet i nord og \xc3\xb8st, etter ti\xc3\xa5r med \xc3\xa5 bli marginalisert av den Sinhalese-dominerte regjeringer. Kampen har krevd livene til mer enn 70\xc2\xa0000 mennesker._NEWLINE_Sentrale representanter for regjeringen har lovet \xc3\xa5 knuse oppr\xc3\xb8rsgruppen innen 2008, og kampene har rast i m\xc3\xa5nedsvis p\xc3\xa5 frontlinjene av den de facto staten i nord._NEWLINE_Den srilankiske h\xc3\xa6ren har i tiden f\xc3\xb8r dette terrorangrepet drevet med flere milit\xc3\xa6re offensiver nord i landet hvor Tamiltigrene er sterkest. Tidligere i uka ble nesten 60 oppr\xc3\xb8rere drept i l\xc3\xb8pet av to dager med kamper. I januar 2008 br\xc3\xb8t regjeringen en v\xc3\xa5penhvileavtale fra 2002. Myndighetene hevdet at v\xc3\xa5penhvilen ble brukt av Tamiltigrene til \xc3\xa5 omorganisere seg og ruste opp._NEWLINE_Utdypende artikkel: Etnisk konflikt i Sri Lanka\n_START_SECTION_\nAngrepet\n_START_PARAGRAPH_\nEn selvmordsbombe gikk av p\xc3\xa5 Kanthi lekeplassen i landbyen Weliveriya, like utenfor hovedstaden Colombo i Gampaha-distriktet i Sri Lanka, der veiministeren Jeyaraj Fernandopulle var til stede for \xc3\xa5 \xc3\xa5pne et maratonl\xc3\xb8p, i anledning feiringen av det tamilske nytt\xc3\xa5r. Ministeren skulle til \xc3\xa5 veive med et flagg for \xc3\xa5 starte maratonl\xc3\xb8pet da bomben gikk av.\n_START_SECTION_\nSkader\n_START_PARAGRAPH_\nAngrepet drepte minst 12 personer, deriblant den srilankiske veiministeren, og s\xc3\xa5ret 90 andre. Den ledende idrettstreneren, Lakshman de Alwis, og den tidligere maratonl\xc3\xb8peren, K.A. Karunaratne, var ogs\xc3\xa5 blant de omkomne. Fernandopulle ble dermed den andre srilankiske ministeren som ble drept i 2008.\n_START_SECTION_\nAnsvar\n_START_PARAGRAPH_\nRegjeringen p\xc3\xa5 Sri Lanka anklaget Tamiltigrene for \xc3\xa5 st\xc3\xa5 bak angrepet.'